stanford-oval/wikipedia huggingface dataset:
מפעלי ההגנה הוונציאניים בין המאות ה-16 וה-17: סטטו דה טרה ומערב סטטו דה מאר
הערות שוליים

↑  מפעלי ההגנה הוונציאניים בין המאות ה-16 וה-17: סטטו דה טרה ומערב סטטו דה מאר, באתר אונסק"ו (באנגלית).
↑  רשימת האתרים באתר אונסק"ו (באנגלית).
מרי פיקפורד (קוקטייל)

| --- | --- |

 סוג:  קוקטייל רשמי של איגוד הברמנים הבינלאומי 
 מוצא:  קובה 
 מועד הכנה ראשוני:  שנות ה־20 של המאה ה־20 
 
קוקטייל מרי פיקפורד (באנגלית: Mary Pickford (cocktail)) הוא קוקטייל מתקופת היובש העשוי עם רום לבן, מיץ אננס טרי, גרנדין וליקר מרסקינו. הוא מוגש מעורבב היטב וצונן, לעיתים קרובות עם דובדבן מרסקינו מסוכר.
היסטוריה

הקוקטייל נקראת על שם שחקנית הקולנוע הקנדית-אמריקאית מרי פיקפורד (1892–1979), אומרים שהוא נוצר עבורה בשנות ה-20 על ידי אדי וולק או פרד קאופמן במלון נסיונל דה קובה בטיול שעשתה להוואנה עם צ'רלי צ'פלין ודאגלס פיירבנקס.
מרכיבים

5 ס"ל רום לבן
1 ס"ל מרסקינו
5 ס"ל מיץ אננס
2 ס"ל סירופ גרנדין
הכנה

יוצקים את כל המרכיבים לשייקר, מגישים בכוס קוקטייל כשמקררים קודם לכן.
ראו גם

בלאדי מרי (קוקטייל)
קווין מרי (קוקטייל)
הערות שוליים

↑  "Mary Pickford Cocktail". Imbibe Magazine. אורכב מ-המקור ב-14 ביולי 2014. נבדק ב-7 ביולי 2014. {{cite news}}:  (עזרה)
↑  Thompson, Kester (2011). Cocktails, Cocktails, and More Cocktails. Watertown, MA: Imagine Pub. p. 82. ISBN 978-1-60734-423-0. mary pickford cocktail.
| קוקטיילים רשמיים של איגוד הברמנים הבין-לאומי (IBA) |
| --- | --- | --- |
| בלתי נשכחים   The Unforgettables | אלכסנדר •  אמריקנו • אנג'ל פייס • אוויאיישן • בין הסדינים • בולברדייה • ברנדי קרסטה • קזינו • קלווור קלאב • דאקירי • דרי מרטיני • ג'ין פיז • האנקי פאנקי • ג'ון קולינס • מילה אחרונה • מנהטן • מרטינז • מארי פיקארד • בלוטת הקופים • נגרוני • אולד פאשנד • פארדייז • פלאנטרס פאנץ'  • פורטו פליפ • ראמוס פיז • ראסטי נייל • סזראק • סיידקאר • סטינגר • טוקסידו • Vieux Carré •  ויסקי סאוור • וייט ליידי |  |
| קלאסיקות עכשוויות   Contemporary Classics | בליני • רוסי שחור (רוסי לבן) • בלאדי מרי • קאיפיריניה • קוקטייל שמפניה • קורפס רוויוור 2 • קוסמופוליטן • קובה ליברה • פרנץ' 75 • פרנץ' קונקשן • גולדן דרים • גראסהופר • המינגוויי ספיישל • צוואר סוס • אייריש קופי • קיר • לונג איילנד אייסד טי • מאי תאי • מרגריטה • מימוזה • מינט ג'ולפ • מוחיטו • מוסקו מיול • פינה קולדה • פיסקו סאוור • סי בריז • סקס על החוף • סינגפור סלינג • טקילה סאן רייז • וספר •  זומבי |  |
| משקאות עידן חדש   New Era Drinks | ברקודה • ברכי דבורה • ברמבל • קנהנצ'ארה • דארק אנ סטורמי • אספרסו מרטיני • פרננדיטו • פרנץ' מרטיני •  לא חוקי • למון דרופ מרטיני •  עירום ומפורסם  • ניו יורק סאוור • אולד קובן  •  פלומה • מטוס נייר • פניצילין • ראשן ספרינג פאנץ' • סולת'סייד • ספייסי פיפטי • שפריץ • ספרינג באסטרד • טיפררי • טומיס מרגריטה • טרינידד סאוור • VE.N.TO • ציפור צהובה |  |
| קוקטיילים |
| --- | --- | --- |
| סוגי קוקטיילים | קוקטייל יין • קוקטיילי שלהבת • קוקטיילי חנקן נוזלי • סאוור • פונץ' |  |
| ציוד וכלים לקוקטיילים | שייקר •  כפית בר • מבחש • מסננת קוקטיילים • מגרסת קרח • ג'יגר |  |
| עיטורי קוקטייל | דובדבן מסוכר • מטריית קוקטייל • קשית שתייה |  |
| סירופים וציוד נוסף | מי סוכר • גרנדין • מכונת קפה • מסחטה • בלנדר |  |
| כוסות לקוקטיילים |  כוס מרטיני •  כוס אולד פאשנד •  כוס ברנדי סניפטר •  כוס הייבול •    כוס יין •  כוס מרגריטה •  כוס קולינס •  כוס שמפניה |  |
| אחר | בר • מסיבת קוקטייל • פליירינג • מוזג • איגוד הברמנים הבינלאומי • אנגוסטורה ביטרס • שמלת קוקטייל |  |
מפעל פרארי במרנלו

| --- | --- |

הכניסה למתחם
 מידע כללי
 סוג:  מפעל לייצור כלי רכב
 מיקום:  מרנלו
 מדינה:  איטליה
 בעלים:  פרארי
 מייסדים:  אנצו פרארי
 הקמה ובנייה
 תקופת הבנייה:  ?–1942
 תאריך פתיחה רשמי:  1942
 מידות
 שטח:  551,819 מ"ר
 קואורדינטות:  44°31′56″N 10°52′11″E﻿ / ﻿44.5322°N 10.8697°E﻿ / 44.5322; 10.8697
  (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמפעל פרארי במרנלו(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמפעל פרארי במרנלו(למפת אמיליה-רומאניה רגילה) בולוניה מודנה פארמה רג'ו אמיליה רוונה רימיני פרארה פורלי פיאצ'נצה ונטו לומברדיה ליגוריה טוסקנה מא. הים האד.  הים הליגורי מפעל פרארי במרנלו(למפת אמיליה-רומאניה מוגדלת) בולוניה מודנה פארמה רג'ו אמיליה רוונה רימיני פרארה פורלי פיאצ'נצה ונטו לומברדיה ליגוריה טוסקנה מא. הים האד.  הים הליגורי מפעל פרארי במרנלו he
 
מפעל פרארי במרנלו (באיטלקית: Stabilimento Ferrari di Maranello) הוא המפעל הראשי של פרארי והיחידי אשר הוקם על ידי אנצו פרארי עם הקמת החברה ב-1942. הוא ממוקם כ-20 ק"מ דרומית למודנה שבמחוז אמיליה-רומאניה שבאיטליה. המפעל מהווה כמקום לייצור כלי רכב וגם למשרדי פרארי וסקודריה פרארי. ליד המפעל הוקם ב-1972 מסלול המרוצים פיוראנו המשמש לבדיקת דגמי החברה לאחר ייצורם, וב-1990 הוקם מול פתח הכניסה למפעל מוזיאון פרארי. במלחמת העולם השנייה המפעל הופצץ על ידי כוחות בעלות הברית ב-1943 ונבנה מחדש לאחר מלחמת העולם השנייה ב-1946.
המפעל בנוי על שטח של 551,819 מ"ר, עם יותר מ-40 מבנים שתוכננו על ידי מספר אדריכלים. פרארי שכרה את ז'אן נובל לעצב את "אולם הכינוסים" של האתר בשנת 2017.
במפעל מיוצרים כל דגמי פרארי מהדגם הראשון ועד הדגמים האחרונים.
הערות שוליים

↑  Dave Bartosiak, Inside Ferrari's Nouvel-Designed Assembly Hall, The Drive, ‏2017-11-28 (באנגלית)
| פרארי |
| --- | --- | --- |
| אישיים | אנצו פרארי - מייסד החברה • ג'ון אלקן יו"ר ומנכ"ל החברה הנוכחי • פיירו פרארי - סגן היו"ר (בנו של אנצו פרארי) • פלאביו מאנזוני (המעצב הראשי) |  |
| כלי רכב נוכחיים | פרארי 812 סופרפאסט • פרארי פורטופינו • פרארי מונזה SP • פרארי F8 טריבוטו • פרארי SF90 סטרדלה • פרארי רומא • פרארי 296 GTB • פרארי דייטונה SP3 |  |
| פארקים | פרארי וורלד • פרארי לנד |  |
| מוזיאונים | מוזיאון פרארי • מוזיאון קאסה אנצו פרארי |  |
| מפעלים | מפעל פרארי במרנלו |  |
| מרוצים | פיוראנו (מסלול מרוצים) • סקודריה פרארי • אקדמיית פרארי לנהגים |  |
| מנועי פרארי | V6 F1 טורבו • F163 • F160 • F154 • F140 |  |
| שונות | פרארי בהתאמה אישית • פרארי אן. וי - חברת החזקות המחזיקה בבעלות פרארי |  |
|  מדיה וקבצים בנושא פרארי בוויקישיתוף  אתר האינטרנט הרשמי של פרארי קטגוריה:פרארי |  מדיה וקבצים בנושא פרארי בוויקישיתוף  אתר האינטרנט הרשמי של פרארי קטגוריה:פרארי |  |
מרקוס ואלריוס לאיווינוס

מרקוס ואלריוס לאיווינוס (לטינית: Marcus Valerius Laevinus) היה מדינאי ומצביא רומאי, שנטל חלק פעיל במלחמה הפונית השנייה ובמלחמה המוקדונית הראשונה.
הוא נבחר לפראיטור בשנת 215 לפנה"ס והוצב בברונדיסיום כשמשימתו להגן על  חוף קלבריה ולסכל כל ניסיון מצד פיליפוס החמישי מלך מוקדון להעביר סיוע ותגבורות  לחניבעל הנלחם באיטליה. כהונתו הוארכה שנה נוספת כפרו-פראיטור, הוא חצה את הים האדריאטי אל איליריה, כבש את אוריקום ושחרר את אפולוניה מן המצור שהטיל עליה פיליפוס. במהלך השנים הבאות מנע מן המלך המוקדוני להתערב במלחמה באיטליה על ידי שיתוף פעולה עם אויביו באזור, ובמיוחד עם האייטולים.
ב-210 לפנה"ס, בעודו מחוץ לרומא, נבחר לאיווינוס לקונסול. הוא הוחלף על ידי הפרוקונסול פובליוס סולפיקיוס גלבה ושב לעיר. בשלהי אותה שנה נמסר לו הפיקוד על הפרובינקיה סיקיליה, אשר את הכנעתה השלים עם תפיסת המאחז הפוני באקרגס (אגריגנטום). ב-208 לפנה"ס הפליג אל צפון אפריקה, תקף את  קלופאה וניצח צי קרתגי. ב-207 לפנה"ס פשט על סביבות אוטיקה וקרתגו, וניצח צי קרתגי נוסף. הוא נקרא לשוב לרומא ב-206 לפנה"ס, והוחלף על ידי הפראיטור גאיוס סרוויליוס גמינוס.
לקריאה נוספת

Caven, Brian (1980). The Punic Wars. Weidenfeld & Nicholson.
מעשה ידי טובעים בים ואתם אומרים שירה

מעשה ידי טובעים בים ואתם אומרים שירה הוא מסר עיקרי במאמר חז"ל ידוע בנושא שירת המלאכים לאחר קריעת ים סוף. לפי הפרשנות הרווחת, המסר הוא שאין לשמוח בנפול רשעים.
נוסח המאמר

המאמר מופיע פעמיים בתלמוד בבלי:
במסכת סנהדרין דף ל"ט ע"ב מופיע הנוסח:
במסכת מגילה דף י' ע"ב מופיע נוסח מעט שונה:
משמעות המאמר

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. חסרים פה פרשני התלמוד (רש"י תוספות וכו').
משמעות המאמר > ניתוח לשוני

פרשנות המאמר תלויה במספר שאלות.
למה בקשו מלאכי השרת לאמר שירה? האם מדובר על שירה רגילה הנאמרת בכל לילה, או שמדובר על שירה מיוחדת לכבוד קריעת ים סוף שבתיאורה מופיע הפסוק "ולא קרב זה אל זה כל הלילה"?
מי הם "מעשה ידי"? האם אלו ישראל או המצרים?
מה פירוש "טובעין בים"? האם הכוונה היא שכבר טבעו או שהם בסכנת טביעה?
המונח "מעשה ידי" מופיע בתנ"ך גם בהתייחס לעם ישראל וגם בהתייחס לאשור. גם בדברי חז"ל מופיע המונח "מעשה ידי" גם בהתייחס לישראל וגם בהתייחס לגויים.
פרופ' דוד הנשקה טוען שהמלאכים בקשו לומר את שירתם הרגילה כמדי ערב ומביא ראיות לכך שבדברי חז"ל מופיעה גם שירת מלאכים בלילה. אחרים העדיפו לטעון שמדובר על שירה מיוחדת, שכן השירה הרגילה של המלאכים, בדברי חז"ל, היא ביום, כמו בהתייחס למלאך שנאבק עם יעקב.
משמעות המאמר > יחס למקבילות

בדברי חז"ל מאמרים מקבילים שניכר בבירור שהם מתייחסים לישראל הנמצאים בצרה. ביניהם:
המאמר במדרש תנחומא: "ישראל היו נתונים בצרה בים, באו מלאכי השרת לקלס להקב"ה, נזף בהם; אמר להם הקב"ה: בניי נתונים בצרה, ואתם מקלסין לפני?!"
המאמר בשמות רבה: "אמר ר' יוחנן: בקשו המלאכים לומר שירה באותו הלילה שעברו ישראל את הים, ולא הניחם הקב"ה; אמר להם: לגיונותי נתונין בצרה, ואתם אומרים לפני שירה?!"
יש הטוענים, כמו הרב מנחם כשר, שהמאמר "מעשה ידי טובעים בים" מקביל, ובעל משמעות זהה, למאמרים מדרשיים אלו במדרש תנחומא ובשמות רבה. בהתאם לכך, הם טוענים ש"מעשה ידי" הם ישראל ו"טובעין בים" משמעותו נמצאים בסכנת טביעה.
לעומתם טוען פרופ' שלום רוזנברג שהמאמר על מעשה ידי טובעים בים הוא אמנם דומה, אך שונה מהמאמרים בתנחומא ובשמות רבה ומשמעותו שונה. רוזנברג מצביע על ההבדל בין "בניי" ו"לגיונותיי" ל"מעשה ידי" כהבדל מובהק שמעיד ש"מעשה ידי" אינם "בניי" אלא המצרים. כך גם טוען רוזנברג שההבדל בין "טובעים בים" ל"נתונים בצרה" מעיד שהמאמר מתייחס למצרים שטבעו ולא לבני ישראל שהיו בצרה.
משמעות המאמר > משמעות על פי המסר

ישנם, כמו הרב בנדיקט והרב זייני, שטענו שלא ניתן לפרש את המאמר כנוגע למצרים שכן לדבריהם דברי חז"ל מלאים במאמרים האומרים שיש לשמוח על מפלתם של הרשעים. לעומתם, טוענים פרופ' שלום רוזנברג ופרופ' דוד הנשקה שבדברי חז"ל יש גם מאמרים הומניסטיים לא מעטים ועל כן אין המסר יכול לשמש כהוכחה למשמעות.
המסר של המאמר

לטענתו של  פרופ' שלום רוזנברג המאמר הוא מאמר הומניסטי התואם מאמרים הומניסטים של חז"ל מאותה תקופה.
פרופ' דוד הנשקה טוען שהמסר של המאמר הוא שאין החיים בעולמות העליונים יכולים להמשך כרגיל כאשר בני ישראל נמצאים בסכנה.
הרב ד"ר אליהו זייני רואה את המאמר כמעביר את המסר שאין להקדים את ההודאה על ההצלה אלא יש לאמרה לאחר שההצלה הסתיימה.
הקשר המאמר

המאמר מופיע במסכת מגילה בתלמוד בבלי, בתוך מאמר של רבי יהושע בן לוי המעמת את הפסוק "והיה כאשר שש ה' עליכם להיטיב אתכם ולהרבות אתכם כן ישיש ה' עליכם להאביד אתכם", ממנו עולה שה' שמח במפלת רשעים, עם מאמר של ר' יוחנן ממנו עולה שאין הקב"ה שמח במפלת רשעים. המסקנה של המאמר היא שהקב"ה אינו שמח במפלתם של הרשעים, אבל הוא משמח את האחרים, במפלתם של הרשעים.
הדעות חלוקות לגבי המצאות המאמר של "מעשה ידי טובעים בים" בסוגיה במגילה.
פרופ' שלום רוזנברג טוען שמאמר "מעשה ידי טובעים בים" הוא מאמר שמשמעותו שהקב"ה אינו שמח אפילו במפלתם של רשעים, והוא מהווה חיזוק לתמיהה שמעלה רבי יהושע בן לוי - וכי הקב"ה שמח במפלתם של רשעים?
פרופ' דוד הנשקה טוען שמאמר "מעשה ידי טובעים בים" שולב בסוגיה בתקופה מאוחרת של סתם תלמוד, בניגוד למשמעותה המקורית.
הרב ד"ר אליהו זייני טען שמטרת הבאת המימרא של מעשה ידי במסכת מגילה היא המשך למשמעותו המקורית, לשיטתו, ובני ישראל הם ה"רשעים" הנמצאים בסכנה ביציאת מצרים בגלל שהם נידונים על חטאיהם. כראיה לכך מביא הרב זייני את המאמר: "אמר הקדוש ברוך הוא כשם שששתי על המצרים לאבדם כך כמעט ששתי על ישראל לאבדם ומי גרם להם שינצלו מימינם ומשמאלם."
השלכות בהלכה

מאמר מעשה ידי טובעים בים, כמכוון לטביעת המצרים, הובא על ידי ראשונים ואחרונים כהסבר לכך שאין אומרים הלל שלם בשביעי של פסח. בכל בו כתוב: "ויש נותנים טעם בדבר לפי שפסח כל הימים שוים בקרבנותיהם ולפיכך אין מברכין אלא על יום ראשון ושני שגם הוא ספק ראשון אבל בשבעי אף על פי שהוא קדש מפני שהוטבע פרעה וכל חילו בים בו ביום על דרך שאמרו ז"ל בקשו מלאכי השרת לומר שירה לפני הב"ה השיב להם מעשה ידי טובעים בים ואתם אומרים שירה לפני לפיכך אין קורין אותו אלא בדלוג".
הרב בנימין זאב בנדיקט כותב שטעם זה לאי אמירת הלל בשביעי של פסח נדחה על ידי רוב הפוסקים שהעדיפו את הטעם מהגמרא שהקרבנות אינם חלוקים.
המשך חכמה כותב:
בנוסף, לפי מנהג אשכנז המערבי, אין אומרים אופן בשביעי (ואחרון) של פסח (חוץ מכשחלים בשבת, שאז אומרים את הפיוטים לשבת חול המועד).  הטעם הרשמי הוא משום שכתוב "ויסר את אופן", אך נראה שעמקות הדברים הוא שהאופן הוא שירת המלאכים, שיוצר בעיית "מעשה ידי טובעים בים ואתם אומרים שירה".
הערות שוליים

↑  ספר ישעיהו, פרק ס', פסוק כ"א
↑  ספר ישעיהו, פרק י"ט, פסוק כ"ה
1 2  דוד הנשקה, על שום מה נאלמו המלאכים?, אקדמות ו', תשנ"ט
↑  שמות רבה, כ"ג, ז'
1 2  פרופ' שלום רוזנברג, ושוב על שירת המלאכים, אקדמות ז', תמוז תשנ"ט
↑  הרב בנימין זאב בנדיקט, אסופת מאמרים, פרק הלל ושירה, הוצאת מוסד הרב קוק, תשנ"ד, עמ' לא-לב
↑  פרופ' שלום רוזנברג, שירת המלאכים, אקדמות ה', אלול תשנ"ח
↑  הרב ד"ר אליהו רחמים זייני, ענייני פסח בהלכה ובהגות, חיפה, עמ' 44
↑  ספר דברים, פרק כ"ח, פסוק ס"ג
↑  ספר דברי הימים ב', פרק כ', פסוק כ"א
↑  טקסט הגמרא: ומי חדי הקב"ה במפלתן של רשעים? והא כתיב "בצאת לפני החלוץ ואומרים הודו לה' כי לעולם חסדו", וא"ר יוחנן מפני מה לא נאמר "כי טוב" בהודאה זו - לפי שאין הקב"ה שמח במפלתן של רשעים!
↑  מכילתא דרבי ישמעאל בשלח פרשה ו
↑  כל בו, מהדורת ויניציאה, ש"ז, ראש סי' נב, סדר תפילת המועדות, באתר היברובוקס
↑  הרב בנימין זאב בנדיקט, אסופת מאמרים, פרק הלל ושירה, הוצאת מוסד הרב קוק, תשנ"ד, עמ' כד-כה
↑  משך חכמה יב ט"ו, בויקיטקסט
↑  מהרי"ל
מקסים גלקין

| --- | --- |

 לידה:  18 ביוני 1976 (בן 48) Naro-Fominsky district, רוסיה 
 סוגה מועדפת:  אסטרדה 
 מדינה:  רוסיה 
 תקופת הפעילות:  מ-1994 
 מקום לימודים:  Moscow Gymnasium in the Southwest No. 1543 (1993)  האוניברסיטה הרוסית הלאומית למדעי הרוח (1998) 
 בן או בת זוג:  אלה פוגצ'ובה (26 בדצמבר 2011–?) 
 פרסים והוקרה:  עיטור הידידות (רוסיה) (2006)  מדליה עבור אמונה וטוב  מסדר הכבוד של קמרובו  לחצן הפעלה מכסף 
 http://maxgalkin.ru
 פרופיל ב-IMDb
 
מקסים אלכסנדרוביץ' גלקין (ברוסית: Максим Алeксандpoвич Галкин; נולד ב-18 ביוני 1976) הוא קומיקאי, מגיש טלוויזיה וזמר יהודי-רוסי. גלקין עזב את רוסיה במרץ 2022 בעקבות הפלישה הרוסית לאוקראינה ומאוחר יותר הוגדר כסוכן זר על ידי ממשלת רוסיה.
ביוגרפיה

הוא התפרסם לראשונה כחקיין ונודע בכישרונו הפרודי ובדואטים שלו עם זמרת הפופ הרוסית המפורסמת אלה פוגצ'ובה ואני לוראק.[דרוש מקור]
גלקין היה המנחה של הגרסה הרוסית של מי רוצה להיות מיליונר? עד 2009.
בשנת 2010, גלקין היה אחד מהקומיקאים הבודדים שחיקו, אף שבאופן 'קליל', את הנשיא ולדימיר פוטין, בערוץ הטלוויזיה הרוסי וואן TV.
בערב השנה החדשה בשנת 2013, גלקין והקומיקאי האוקראיני הפופולרי דאז וולודימיר זלנסקי הופיעו יחד בתוכנית ראש השנה המסורתית, גולובוי אוגוניוק, בערוץ הטלוויזיה רוסיה-1. מגיש הטלוויזיה הרוסי ולדימיר סולוביוב, שלימים הפך לאיש תעמולה מוביל בקרמלין, הופיע גם הוא בתוכנית כאחד המנחים ורקד בקהל במהלך ההופעה של גלקין וזלנסקי.
לאחר נובמבר 2016 הוא הנחה את תוכנית הריאליטי כישרונות לילדים, "הטוב מכולם", ועשה זאת עד אמצע 2017.
חיים אישיים

גלקין הוא יהודי מצד אמו.
מאז 2001, גלקין היה במערכת יחסים רומנטית עם הזמרת הסובייטית והרוסית המפורסמת אלה פוגצ'ובה. ב-24 בדצמבר 2011 נישאו בני הזוג, למרות פער הגילאים המשמעותי. ב-18 בספטמבר 2013 הפכו גלקין ופוגצ'ובה להורים ביולוגיים לתאומים, אליזבטה והארי, אותם הביאו בעזרת אם פונדקאית. באוגוסט 2022, דיווחים בתקשורת הרוסית העלו כי ייתכן שאשתו וילדיו חזרו לרוסיה, ובספטמבר 2022, רוסיה תייגה אותו כסוכן זר.
ב-2 ביוני 2023 פורסם שבית המשפט הנפתי זאמוסקבורצ'יה במוסקבה דחה את דרישתו של מקסים גלקין להסיר ממנו את מעמדו כסוכן זר.
עמדות פוליטיות

גלקין מתח ביקורת גלויה על הפלישה הרוסית לאוקראינה. הוא האשים את השלטונות הרוסיים בצביעות ובשקרים ביחס לפשעי מלחמה שרוסיה ביצעה באמצעות ירי רקטות לעבר העיר אודסה שבאוקראינה, בהשמדתה של מריופול ובפשעים שביצעה בטבח בוצ'ה.
הוא גינה את החוק נגד תעמולה הומוסקסואלית, והשווה אותו ל-'ציד מכשפות', שנוצר רק לצורך יחסי ציבור פוליטיים והסחת דעת פומבית מבעיות חשובות יותר. עם זאת, הוא אינו רואה צורך להכשיר נישואים של זוגות מאותו המין ואימוץ בקרב הקהילה הגאה כי זה יכול לעורר תגובה שלילית בחברה.
פרסים

מדליה "עבור אמונה וטוב" של מחוז קמרובו (2004)
עיטור הידידות (2006)
מסדר הכבוד של קמרובו (2013)
הערות שוליים

1 2  Beumers, Birgit (2005). Pop culture Russia!: media, arts, and lifestyle. ABC-CLIO, Inc. p. 35. ISBN 1-85109-459-8.
1 2  "Russian Megastars Alla Pugacheva, Maxim Galkin Flee to Israel". Haaretz. 24 במרץ 2022. {{cite web}}:  (עזרה)
1 2  Philissa Cramer (2022-09-19). "Iconic Russian singer condemns war on Ukraine after Jewish husband declared 'foreign agent'". Jewish Telegraphic Agency (באנגלית אמריקאית). נבדק ב-2022-11-07.
↑  "Bio at IMdb". IMDb. נבדק ב-19 ספט' 2009. {{cite web}}:  (עזרה)
↑  Bratersky, Alexander (14 ינו' 2010). "New Cartoon Show Puts Putin Among Men". Moscow Time. אורכב מ-המקור ב-29 יוני 2011. נבדק ב-25 ינו' 2010. {{cite web}}:  (עזרה)
↑  "Russian State TV's New Year Broadcast Was Dystopian As Hell". Vice. 6 בינואר 2023. {{cite news}}:  (עזרה)
↑  "Zelensky celebrated New Year's Eve with Putin's top propagandist". Switzerland Times. 3 בינואר 2023. {{cite news}}:  (עזרה)
↑  Лучше всех [Best of all]. vokrug.tv. נבדק ב-13 ביולי 2017. {{cite news}}:  (עזרה)
↑   ליזה רוזובסקי, כוכבי הענק הרוסים אלה פוגצ'ובה ומקסים גלקין ברחו לישראל, באתר הארץ, 24 במרץ 2022
↑  "News article in Russian". Mail.ru. 26 בדצמבר 2011. נבדק ב-26 בדצמבר 2011. {{cite web}}:  (עזרה)
↑  https://info24.ru/news/maksim-galkin-ostaetsya-inostrannym-agentom.html
↑  Rozovsky, Liza. "Kremlin Threatens Russian Star Comedian Who Fled to Israel". Haaretz. Haaretz.com. נבדק ב-15 בספטמבר 2022. {{cite news}}:  (עזרה)
↑  ntv.ru. "Галкин защитил геев от "охоты на ведьм"" [Galkin defended gays from the "witch hunt"]. НТВ (באנגלית). נבדק ב-2017-04-18.
↑  "GAY.RU - Максим Галкин поддержал супругу: "Усыновление детей геями я принять не могу..."" [GAY.RU - Maxim Galkin supported his wife: "I can't accept the adoption of children by gays..."]. www.gay.ru. נבדק ב-2017-04-18.
↑  "Galkin Maksim, photo, biography". persona.rin.ru. נבדק ב-2022-09-18.
| --- | --- |
בקרת זהויות :  GND: 130889881  ISNI: 0000 0001 1490 1975  LCCN: no2007059466  LNB: 000262898  MusicBrainz: 9709cc58-f4cc-4196-b100-6a547abe6e08  NKC: js2014839049  VIAF: 38035324   WorldCat (עם VIAF): 38035324 
מקסים גלקין במהלך הופעה בירושלים, 2024.
מפעל קסת לספרות ביכורים

ערך זה עוסק במפעל קסת לספרות ביכורים. אם התכוונתם להוצאה לאור, ראו .
סמליל המפעל
מפעל קסת לספרות ביכורים היה מיזם שפעל בשנים 2005–2016, כחממה ספרותית המלווה ספרי ביכורים מבטיחים בתחום הפרוזה והשירה.
היסטוריה

"מפעל קסת" נוסד בשנת 2005 על ידי המרכז לספריות וספרות בישראל ובסיוע משרד התרבות והספורט. מערכת המפעל קיבלה אליה כתבי-יד נבחרים של יצירות ביכורים ממולי"ם ישראלים (כל הוצאה רשאית להגיש שני כתבי יד בשנה), והעניקה לכותבים הנבחרים, כארבעה-חמישה בשנה, ליווי על ידי עורך ספרות מנוסה. בתחילה כלל "מפעל קסת" את תחום הפרוזה בלבד, ומשנת 2008 הוא כלל גם את תחום השירה, וגם השתתפות בספר שני של מחבר.
את מדור "קסת - פרוזה" ערכו בעבר הסופר והעורך יובל שמעוני (2005–2011), והעורכת יערה שחורי (2011–2014). מאז שנת 2014 ערך את המדור הסופר חיים באר. את מדור "קסת - שירה" ערך מאז הווסדו העורך והמתרגם ד"ר דוד וינפלד.
הספר הראשון שראה אור במסגרת "מפעל קסת" הוא "שום גמדים לא יבואו" מאת שרה שילה (הוצאת עם עובד), שזכה בהמשך גם בפרס ספיר לשנת 2007. בין הספרים הבולטים הנוספים נמנים: "מקימי" מאת נועה ירון-דיין (עם עובד, 2007), וספרי השירה הראשונים של המשוררים אלמוג בהר, יודית שחר, עמיחי חסון, יורם ניסינוביץ, ואלכס בן-ארי.
ב-2016 החליטה שרת התרבות מירי רגב להפסיק את התקצוב הממשלתי למיזם.
לאחר סגירת המיזם מחלקת מפעלי ספרות של המרכז לספריות וספרות בישראל ממשיכה לפעול לטיפוח תרבות הספר וקידום הקריאה והיצירה בישראל, באמצעות: המפעל לתרגום ספרות מופת, מפעל ספרי ביכורים, ספרי שירה, ספרי אמנויות, פרויקט "הארכיון" ספרות עברית בקול וארכיון הווידאו "סופרים קוראים". במסגרת המחלקה מקיימים מגוון תוכניות שונות לעידוד היוצרים/ות והיצירה הכתובה. הפעילות מתבצעת באמצעות השתתפות בהוצאה לאור של ספרים ובאופנים שונים נוספים.
הערות שוליים

↑  שירי לב-ארי, פרויקט חדש מממן עריכה לספרי ביכורים מבטיחים, באתר הארץ, 25 בדצמבר 2005
↑  מוסף ספרים, הסופר יובל שמעוני מצטרף לעם עובד, באתר הארץ, 29 בנובמבר 2010
↑  גיא ארליך ונעם פרתום, עכבר העיר, זוכים מההפקר: מי צריך פרסי ספרות?, באתר הארץ, 23 בדצמבר 2011
↑  מיה סלע, חיים באר יהיה עורך "קסת", באתר הארץ, 17 בפברואר 2014
↑  שירי לב-ארי, "שום גמדים לא יבואו" זיכה את שרה שילה בספיר, באתר הארץ, 13 ביוני 2007
↑  יעל שנקר, מכתב לאשה חילונית, שבטח לא תקרא כי היא בדיוק מתפשטת, באתר הארץ, 16 ביולי 2007
↑  גילי איזיקוביץ, מפעל קסת לספרות ביכורים ייסגר בסוף השנה, חרף הצהרות רגב בנוגע לתמיכה בספרי ביכורים, באתר הארץ, 18 באפריל 2016
מס ריבוי דירות

מס ריבוי דירות, המוכר גם בשם מס דירה שלישית, הוא מס שהוטל בישראל מתחילת שנת 2017 על מי שבבעלותו שלוש דירות מגורים ומעלה (ליתר דיוק: כאשר סך חלקי הבעלות בהן יחד הוא 249% ומעלה). המס הוטל ביוזמתו של שר האוצר, משה כחלון, ובנוסף לתרומתו להכנסות המדינה הוא נועד להניע את בעלי הדירות למכור דירות אלה, ובכך לתרום להורדת מחירי הדיור, שהאמירו מאוד מתחילת המאה ה-21 ועד למועד הטלת המס.
המס הוטל במסגרת פרק י"ב לחוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018), התשע"ז-2016, שהוא "חוק ההסדרים" לשנים 2017 ו-2018.
ב-6 באוגוסט 2017 החליט בג"ץ, בבג"ץ מס ריבוי דירות, על ביטול החוק והחזרתו לדיון בוועדת הכספים של הכנסת. הכנסת לא חזרה לדון במס זה.
רקע

מתחילת המאה ה-21 האמירו מאוד מחירי הדירות בישראל. בהתאם לנתוני הלשכה המרכזית לסטטיסטיקה, בתקופה שבין ינואר 2008 לאפריל 2016 עלו מחירי הדירות בכ-110%. בעשור השני של המאה ה-21 החלה הממשלה לחפש דרכים להוזלת הדירות. שר האוצר, יאיר לפיד העלה הצעה להנהגת מע"מ אפס על רכישת דירה ראשונה מקבלן, לזכאים, אך הצעתו לא מומשה. דרכים אחדות ננקטו לצמצום כדאיות ההשקעה בדירה נוספת, ובכך להגדיל את היצע הדירות: הועלה מס הרכישה על רכישת דירה שנייה, בתחילת 2014 צומצם במידה ניכרת הפטור ממס שבח מקרקעין שניתן למוכרי דירות, ומס ריבוי דירות הוצע כצעד נוסף להמרצת בעלי דירות להשקעה למכור את דירותיהם, כאמור בדברי ההסבר להצעת החוק:
על פי הערכות, עם הטלתו יחול מס ריבוי דירות על כ-56 אלף בעלי דירות.
כללי המס

המס הוטל על כל הדירות שבבעלות החייב במס, למעט שתי דירות לפי בחירתו. המס היה בשיעור 1% מהסכום הקובע לדירה החייבת (סכום המשקף את שוויה לפי נוסחה לוגריתמית שנקבעה בחוק ותוקנה בצו שבא להבטיח שלדירה הממוקמת באזור בעל מדד כלכלי-חברתי ומדד פריפריאליות נמוכים יותר, יינתן סכום קובע נמוך יותר), וגובהו המרבי בשנת 2017 הוא 18,000 ש"ח לדירה חייבת. תא משפחתי, כלומר בני זוג (למעט בני זוג פרודים) וילדיהם עד גיל 18, נחשב כבעלים אחד. המס חל על דירה המיועדת למגורים לפי טיבה, אף אם בפועל אינה משמשת למגורים (למשל עומדת ריקה או משמשת למשרד). המס חל על דירות בישראל, וכן על דירות ביהודה ושומרון שהן בבעלות אזרח ישראל. לעניין המס, דירת מגורים שפוצלה כדין תיחשב לדירה אחת, ומספר דירות מגורים שחוברו לדירה אחת ייחשבו לדירה אחת. דירה שטרם הושלמה בנייתה אינה נכללת במניין הדירות. סעיף 120 לחוק מונה דירות מגורים הפטורות מהמס, ובהן דירה המושכרת למגורים שחוק הגנת הדייר חל עליה ודירה המהווה מלאי עסקי לעניין מס הכנסה.
על דירה חייבת שהבעלות בה היא במשך חלק מהשנה או שהבעלות בה היא חלקית מוטל מס בשיעור יחסי למשך הבעלות ולשיעור הבעלות. החייב במס נדרש להצהיר, עד 31 במרץ 2017, על כלל דירותיו (כתובת, שטח, שיעור הבעלות), שתי הדירות שלא יחויבו במס, הסכום הקובע לכל דירה, סכום המס לתשלום לכל דירה חייבת וסכום המס הכולל לתשלום. את המס יש לשלם בשני תשלומים שווים, האחד עד 30 ביוני והשני עד 31 בדצמבר של שנת המס.
כדי שלא לפגוע בבעלי דירות רבות ששוויין נמוך, ניתן פטור מהמס למי שהסכום הקובע של דירות ההשקעה שבבעלותו (כלומר כל הדירות למעט זו שהסכום הקובע שלה הוא הגבוה ביותר) קטן מ-1,150,000 ש"ח. על מי שהסכום הקובע של דירות ההשקעה שבבעלותו גבוה מתקרה זו אך קטן מ-1,400,000 ש"ח מוטל מס חלקי.
על מנת לעודד מכירתן של דירות חייבות נקבעו הטבות מסוימות למי שימכור דירה חייבת מ-1 בינואר 2017 ועד 1 באוקטובר 2017. הטבות אלה הן:
פטור, למפרע מתחילת 2017, ממס ריבוי דירות בגין הדירה שנמכרה או דירה אחרת לפי בחירתו של החייב, ובלבד שאין זו מכירה לקרוב.
מענק לתשלום מס השבח החל על מכירת הדירה, בגבולות התקרה שנקבעה בתקנות.
אפשרות להפקיד את כספי תמורת המכירה, עד לתקרה שנקבעה, בקופת גמל להשקעה.